Na temelju članka 56. Zakona o proračunu (NN broj 144/21), članka 7. Pravilnika o načinu korištenja nenamjenskih donacija i vlastitih prihoda proračunskih korisnika Požeško-slavonske županije („Požeško-slavonski službeni oglasnik broj ) i članka 41. Statuta Osnovne škole Stjepana Radića Čaglin Školski odbor Osnovne škole Stjepana Radića Čaglin na sjednici održanoj dana 15. 2. 2023. godine donosi

P R A V I L N I K

O NAČINU KORIŠTENJA NENAMJENSKIH DONACIJA I VLASTITIH PRIHODA PRORAČUNSKOG KORISNIKA OŠ STJEPANA RADIĆA ČAGLIN

Članak 1.

Ovim Pravilnikom uređuje se ostvarivanje i način korištenja nenamjenskih donacija i vlastitih prihoda Osnovne škole Stjepana Radića Čaglin (u daljnjem tekstu: Škola)

Članak 3.

Škola može ostvarivati donacije od fizičkih osoba, neprofitnih organizacija, trgovačkih društava i ostalih subjekta izvan općeg proračuna za koje nije utvrđena njihova namjena propisom i/ili ugovorom (u daljnjem tekstu: nenamjenske donacije).

Vlastiti prihodi Škole su prihodi koje Škola ostvaruje od obavljanja poslova na tržištu i u tržišnim uvjetima, a koje poslove mogu obavljati i drugi pravni subjekti izvan općeg proračuna.

Vlastitim prihodima Škole u smislu ovog Pravilnika smatraju se prihodi Škole ostvareni od:

- Iznajmljivanje dvorana i ostalih školskih prostora i opreme

- Prihodi od prodaje starog papira

- Prihodi od prodaje učeničkih i drugih radova

- Prihodi koje ostvaruje učenička zadruga

- Prihodi od prodaje opreme koja zbog zastarjelosti i tehničke neispravnosti nije pogodna za upotrebu u Školi

- Prihodi od kamata na depozite u bankama i u drugim financijskim institucijama

- Prihodi od prehrane zaposlenika

- Ostali prihodi ostvareni na tržištu i u tržišnim uvjetima ostvareni u skladu s pozitivnim propisima, aktima Škole i osnivača.

Odlukom o izvršavanju proračuna može se odrediti izuzeće od obveze uplate nenamjenskih donacija i vlastitih prihoda u proračun.

Odredbe ovog Pravilnika ne odnose se na sredstva koja se ostvaruju iz proračuna (državnog ili jedinice lokalne i područne (regionalne) samouprave) za financiranje redovne i programske djelatnosti i prihode po posebnim propisima (namjenski prihodi).

Članak 3.

Nenamjenske donacije Škole mogu se koristiti za materijalne i financijske rashode te nabavu opreme za redovnu i programsku djelatnost Škole.

Vlastitim prihodima Škole prvenstveno se podmiruju rashodi koji nastaju obavljanjem poslova na temelju kojih su vlastiti prihodi ostvareni.

Članak 4.

Ako su u tekućoj godini nenamjenske donacije i vlastiti prihodi uplaćeni u nižem iznosu nego što je planirano u proračunu i financijskom planu Škole, mogu se preuzeti i plaćati obveze do visine uplaćenih, odnosno prenesenih sredstava.

Ako škola u bilanci na dan 31. 12. prethodne godine ima iskazan manjak prihoda (iz izvora: vlastiti prihodi) obvezna je vlastite prihode ostvarene u iznosu većem od iznosa potrebnog za pokriće rashoda iz članka 3. rasporediti za pokriće iskazanog manjka.

Ako Škola ostvari vlastite prihode u iznosu većem od iznosa potrebnog za podmirivanje rashoda iz članka 3. i stavka 2. ovog članka, može ih koristiti za:

- rashode poslovanja redovne djelatnosti,

- vlastito učešće u EU projektima,

- unapređenje djelatnosti (nabavu nefinancijske imovine) Škole,

- naknade zaposlenicima Škole ukoliko su dodatno angažirani u Školi na programima iznad standarda, a za njihov dodatni rad nisu osigurana sredstva iz ostalih izvora,

Nakon podmirenja rashoda iz stavka 1. ovog članka, preostali prihodi mogu se koristiti za:

\* podmirivanje rashoda za razvoj svoje djelatnosti

\* podmirenje ostalih rashoda redovne djelatnosti

Ako Škola ostvari značajne nenamjenske donacije i vlastite prihode, nakon podmirenja rashoda iz članka 3. i odredbi ovog članka, može naplaćene i prenesene, a neplanirane prihode koristiti po odluci ravnatelja uz prethodnu suglasnost osnivača.

Vlastiti prihodi koji se ne iskoriste u tekućoj godini, prenose se u sljedeću proračunsku godinu, a ostvareni višak prihoda se koristi sukladno zakonu, općim aktima Škole te ovim Pravilnikom.

Članak 5.

Praćenje ostvarivanja i korištenja nenamjenskih donacija i vlastitih prihoda sukladno posebnim propisima, ovim Pravilnikom i drugim aktima Škole provode nadležna upravna tijela kontinuirano tijekom godine kroz sustav riznice, prilikom podnošenja polugodišnjeg i godišnjeg izvještaja o izvršenju financijskog plana Škole, odnosno posebnog izvješća podnesenog na zahtjev osnivača uz drugu raspoloživu odnosno dostupnu dokumentaciju.

Ako se ostvaruju nenamjenske donacije i vlastiti prihodi moraju se evidentirati sukladno propisima kojima je uređeno proračunsko računovodstvo.

Članak 6.

Ovaj Pravilnik stupa na snagu osmi dan od dana objave na oglasnoj ploči Škole.

U roku od osam dana od dana stupanja na snagu objavljuje se na mrežnim stranicama Škole.

KLASA: 011-03/23-02/1

URBROJ: 2177-21-23-1

Čaglin, 15. 2. 2023. godine

Predsjednica Školskog odbora:

Ivana Mlakar

Ovaj Pravilnik objavljen je na oglasnoj ploči 23. 2. 2023. godine i stupio je na snagu istoga dana.

Ravnatelj:

Slađana Švajda